**Kritériá pre výber projektov**

**Program Slovensko 2021– 2027**

**Poskytovateľ:** Ministerstvo životného prostredia Slovenskej republiky

**Špecifický cieľ: RSO2.7.** Posilnenie ochrany a zachovania prírody, biodiverzity a zelenej infraštruktúry, a to aj v mestských oblastiach, a zníženie všetkých foriem znečistenia (**KF**)

**Opatrenie 2.7.7** Zabezpečenie prieskumu, sanácie a monitorovania environmentálnych záťaží

**Oprávnená aktivita: Prieskum a/alebo monitorovanie environmentálnych záťaží**

**Typ projektov:** dopytovo – orientované projekty

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 ***Nariadenia Európskeho parlamentu a Rady (EÚ) 2021/1060 z 24. júna 2021****, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“)* pri všetkých žiadostiach o poskytnutie nenávratného finančného príspevku (žiadosť o NFP) sú uvedené v dokumente *„Všeobecná metodika a kritériá použité pre výber projektov*“[[1]](#footnote-1), ktorý bol vypracovaný riadiacim orgánom pre Program Slovensko 2021 – 2027 a schválený *Monitorovacím výborom pre Program Slovensko 2021 – 2027* dňa 31. 05. 2023 v súlade s článkom 40 nariadenia o spoločných ustanoveniach.

**VECNÉ kritériÁ PRE VÝBER projektov**

Poskytovateľ môže ako vecné kritériá pre výber projektov stanoviť vylučujúce kritériá, bodované kritériá a výberové kritériá.

**Vecné kritériá** pre výber dopytovo-orientovaných projektov[[2]](#footnote-2) predstavujú hodnotiace kritériá nad rámec minimálnych požiadaviek na výber projektov podľa článku 73 nariadenia o spoločných ustanoveniach.

Tieto vecné hodnotiace kritériá, ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ.

Nižšie definované vecné hodnotiace kritériá predstavujú **vylučujúce kritériá,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie žiadosti o NFP.**

**Vylučujúce kritériá sú jednotné a aplikujú sa pre všetky žiadosti o NFP.**

1. **Vylučujúce kritériá**

|  |
| --- |
| **Vylučujúce kritériá** |
| **1. Súlad projektu s legislatívou a so strategickými a koncepčnými dokumentmi v oblasti environmentálnych záťaží.** |
| **Predmet posúdenia** | **Výsledok** | **Slovný komentár** |
| *Posudzuje sa súlad projektu so Štátnym programom sanácie environmentálnych záťaží platným ku dňu predloženia žiadosti o NFP*[[3]](#footnote-3)*.* **Hodnotiaca otázka: Je projekt v súlade so Štátnym programom sanácie environmentálnych záťaží platným ku dňu predloženia žiadosti o NFP ?***Zdroj overenia: Formulár ŽoNFP a príslušné prílohy ŽoNFP.* | áno | *Projekt je v súlade so Štátnym programom sanácie environmentálnych záťaží platným ku dňu predloženia žiadosti o NFP.* |
| nie | *Projekt nie je v súlade so Štátnym programom sanácie environmentálnych záťaží platným ku dňu predloženia žiadosti o NFP.* |
| **2. Realizácia projektu**  |
| **Predmet posúdenia** | **Výsledok** | **Slovný komentár** |
| *Posudzuje sa, či spôsobom realizácie projektu sa zrealizuje prieskum a/alebo monitorovanie environmentálnej záťaže v rámci žiadateľom definovanej lokality/lokalít.***Hodnotiaca otázka: Spôsob realizácie projektu rieši prieskum a/alebo monitorovanie environmentálnej záťaže na žiadateľom definovanej lokalite/lokalitách[[4]](#footnote-4)?** *Zdroj overenia: Formulár ŽoNFP a príslušné prílohy ŽoNFP.* | áno | *Realizáciou projektu sa zabezpečí prieskum a/alebo monitorovanie environmentálnej záťaže na žiadateľom definovanej lokalite/lokalitách.* |
| nie | *Realizáciou projektu sa nezabezpečí prieskum a/alebo monitorovanie environmentálnej záťaže na žiadateľom definovanej lokalite/lokalitách.* |
| **3. Účelnosť a vecná oprávnenosť výdavkov projektu** |
| **Predmet posúdenia** | **Predmet posúdenia** | **Predmet posúdenia** |
| *Posudzuje sa, či sú žiadané výdavky projektu vecne oprávnené v zmysle riadiacej dokumentácie upravujúcej oblasť oprávnenosti výdavkov, resp. výzvy a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/ nevyhnutné na realizáciu projektu).**Pozn.: V prípade identifikácie neoprávnených výdavkov projektu (z titulu vecnej neoprávnenosti a/alebo neúčelnosti) sa v procese odborného hodnotenia výška celkových žiadaných výdavkov projektu adekvátne zníži.***Hodnotiaca otázka:** **Je podiel oprávnených výdavkov na celkových žiadaných výdavkoch v požadovanej miere, t.j. v rozsahu 75,00 % a viac?***Zdroj overenia: Formulár ŽoNFP a príslušné prílohy ŽoNFP.* | áno | ***75,00 % a viac*** *finančnej hodnoty celkových žiadaných výdavkov projektu je* ***vecne oprávnených a zároveň účelných*** *vzhľadom k stanoveným cieľom a očakávaným výstupom projektu.* |
| nie | ***Menej ako 75,00 %*** *finančnej hodnoty celkových žiadaných výdavkov projektu je* ***vecne oprávnených a/alebo účelných*** *vzhľadom k stanoveným cieľom a očakávaným výstupom projektu.* |
| **4. Stanovenie merateľného ukazovateľa[[5]](#footnote-5)** |
| **Predmet posúdenia** | **Výsledok** | **Slovný komentár** |
| *Odborný hodnotiteľ na základe svojich odborných vedomostí a skúseností overí/stanoví hodnotu merateľného ukazovateľa v zmysle definície/metódy výpočtu merateľného ukazovateľa.* *Zdroj overenia: Formulár ŽoNFP a príslušné prílohy ŽoNFP.* | N/A | *Odborný hodnotiteľ uvedie hodnotu relevantného merateľného ukazovateľa, stanovenú v rámci odborného hodnotenia.* |

1. **Výberové kritériá**
2. **Samostatné objektívne kritérium**

|  |
| --- |
| **Samostatné objektívne kritérium** |
| **Výberové kritérium (VK)** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o NFP** |
| Základné VK: Príspevok projektu k príslušnému špecifickému cieľu P SK, ktorý je vyjadrený na základe princípu **Hodnota za peniaze** (HzP) Rozlišovacie VK: Moment odoslania žiadosti o NFP (dátum a čas)*Zdroj overenia pre základne VK: (Príslušná príloha ŽoNFP, Hodnotiaci hárok, Kontrolný zoznam z predbežnej finančnej kontroly, ITMS)**Zdroj overenia pre rozlišovacie VK: (ITMS)* | **Aplikovanie základného VK:**Údaj HzP vyjadruje pomer celkových oprávnených výdavkov na hlavné aktivity projektu v sume vyjadrenej bez DPH (COVHA) voči hodnote merateľného ukazovateľa projektuA[[6]](#footnote-6): v prípade oprávnenej aktivity zameranej na prieskum environmentálnych záťaží: „***Plocha preskúmaných environmentálnych záťaží“*** *(ha).*B6: v prípade oprávnenej aktivity zameranej na monitorovanie environmentálnych záťaží:„***Plocha monitorovaných environmentálnych záťaží“*** *(ha).*Žiadosti o NFP sú zoradené od žiadosti o NFP s najvyšším príspevkom po žiadosti o NFP s najnižším príspevkom, t. j. od najnižšej hodnoty HzP po najvyššiu hodnotu HzP.Spôsob výpočtu hodnoty HzP: $$HzP=\frac{COV\_{HA}}{ha }$$*(V procese aplikácie výberových kritérií vstupuje do výpočtu údaju HzP hodnota merateľného ukazovateľa potvrdená odborným hodnotiteľom a výška COV bez neoprávnených výdavkov stanovených v konaní o*žiadosti o NFP*)***Aplikovanie rozlišovacieho VK:**V prípade, ak sa v poradí vytvorenom po aplikácii základného VK nachádzajú na hranici danej výškou alokácie na výzvu viaceré žiadosti o NFP na rovnakom mieste a ak na podporu všetkých takýchto žiadosti o NFP nemá SO dostatočnú alokáciu, sú tieto žiadosti o NFP zoradené podľa dátumu a času odoslania elektronickej verzie formulára žiadosti o NFP prostredníctvom ITMS, t. j. žiadosti o NFP sa zoradia od najskoršie odoslanej žiadosti o NFP po najneskôr odoslanú žiadosť o NFP.Aplikáciou uvedených VK sa určí poradie žiadostí o NFP, podľa ktorého sú žiadosti o NFP schvaľované až do výšky disponibilnej alokácie na výzvu. |

1. Schválený dokument **„Všeobecná metodika a kritériá použité pre výber projektov**“ je zverejnený na stránke [www.eurofondy.gov.sk](http://www.eurofondy.gov.sk). Na úrovni konkrétnej výzvy sa budú zohľadňovať vylučujúce kritériá posudzované v súlade s článkom 73 nariadenie o spoločných ustanoveniach v zmysle dokumentu „**Všeobecná metodika a kritériá použité pre výber projektov“**. [↑](#footnote-ref-1)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu *„Všeobecná metodika a kritériá použité pre výber projektov***“**. [↑](#footnote-ref-2)
3. **Štátny program sanácie environmentálnych záťaží** na obdobie 2022 – 2027 schválený uznesením vlády Slovenskej republiky č. 320 zo dňa 11.05.2022. V prípade jeho doplnenia alebo aktualizácie alebo schválenia nového dokumentu, bude súlad projektu posudzovaný vo vzťahu k takto schválenému dokumentu.. [↑](#footnote-ref-3)
4. ide o lokality uvedené v Štátnom programe sanácie environmentálnych záťaží v platnom znení. [↑](#footnote-ref-4)
5. Predmetné stanovenie merateľného ukazovateľa nie je samostatným hodnotiacim kritériom a nemá vplyv na výsledok odborného hodnotenia ŽoNFP [↑](#footnote-ref-5)
6. V prípade, ak je predmetom ŽoNFP aktivita zameraná na prieskum environmentálnych záťaží a súčasne aktivita zameraná na monitorovanie environmentálnych záťaží, v rámci základného kritéria HzP sa berie do úvahy údaj HzP za tú aktivitu, v ktorej je jej číselné vyjadrenie nižšie. [↑](#footnote-ref-6)